open-index/open-wikipedia-markdown huggingface dataset:
பாவக் கதைகள்

**பாவக் கதைகள்** (*Paava Kadhaigal*) என்பது 18 திசம்பர் 2020ஆம் ஆண்டு நெற்ஃபிளிக்சு என்ற ஓடிடி இணையத் தளத்தில் வெளியான தமிழ்த் தொகைத் திரைப்படம் ஆகும். இது ஆணவக்கொலையை மையமாக கொண்டு நான்கு வெவ்வேறு கதைகளாக இயக்குநர்கள் சுதா கொங்கரா, விக்னேஷ் சிவன், கௌதம் மேனன் மற்றும் வெற்றிமாறன் ஆகியோர் இணைந்து இயக்கியுள்ளனர்.. ஆர்.எஸ்.வி.பி மூவிஸ் மற்றும் பிளையிங் யுனிகார்ன் என்டேர்டைன்மெண்ட் நிறுவனங்கள் இணைந்து தயாரித்துள்ளனர்.

## அத்தியாயம்

## கதைகள்
* **தங்கம்** (இயக்குநர்: சுதா கொங்கரா)
** இந்தத் திரைப்படம் 1980 ஆம் ஆண்டு கோவையில் நடப்பது போன்று சித்தரிக்கப்பட்டுள்ளது. முஸ்லிம் மதத்தை சார்ந்த திருநங்கையாக இருக்கும் சதார் (காளிதாஸ் ஜெயராம்) என்பவர் சிறுவயது முதல் நண்பராக இருக்கும் சரவணனை (சாந்தனு பாக்யராஜ்) திருமணம் செய்ய நினைக்கிறார். ஆனால் சரவணன் சதாரை  நண்பராக நினைத்து வருகிறார். மேலும் சதாரின் சகோதரியான ஷகீராவை (பவானி ஶ்ரீயை) காதலிக்கிறார். இதனால் தனது ஆசையை மறந்து விட்டு தனது சகோதரி மற்றும் நண்பன் காதலுக்கு உதவி செய்யும் சதார். இந்த காதலுக்கு எதிர்ப்பு தெரிவிக்கும் இரு வீட்டாரும் அதனால் சதாரின் உதவியுடன் வீட்டை விட்டு வெளியேறி திருமணம் செய்யும் சரவணன் மற்றும் ஷகீரா. ஒரு வருடம் கழித்து ஒரு ஆண் குழந்தையுடன் ஊருக்கு வரும் சரவணன் மற்றும் ஷகீரா. அப்போது தான் தெரியவருகின்றது சாதரை அவரின் குடும்பத்தினரே ஆணவக்கொலை செய்துள்ளனர் என்பது. இதனால் குழந்தையை காட்டாமலே குடும்பத்தினரை வெறுத்து மறுபடியும் சாதரை நினைத்தபடியே ஊருக்கு செல்கின்றனர்.
* **லவ் பண்ண விட்டுடணும்** (இயக்குநர்: விக்னேஷ் சிவன்)
** இரட்டை மகள்களான ஆதிலட்சுமி மற்றும் ஜோதி லட்சுமி (அஞ்சலி). இவர்களின் தந்தையான வீரசிம்மன் (பதம் குமார்) கலப்புத் திருமணம் செய்துவைத்து அவர்களை ஆணவக்கொலை செய்து வருகிறார். இவர்கள் 2 பேரும் வெவ்வேறு ஜாதி உள்ளவர்களை காதலிக்கிறார்கள். தனது மகள்களின் காதல் விடயம் தெரிந்தால் அவர்களின் காதலை ஏற்றுக்கொள்வாரா? இல்லை எதிர்ப்பாரா? என்பது தான் கதை.
* **வான் மகள்** (இயக்குநர்: கௌதம் மேனன்)
** மதுரையில் சாதாரண நடுத்தரகுடுமபத்தில் ஒரு மகன், இரண்டு மகள்களுடன் வாழ்ந்து வரும் கணவன் மனைவியான சத்யா (கௌதம் மேனன்) மற்றும் மதி (சிம்ரன்). வயதுக்கு வராத இவரது இரண்டாவது மகளான பொண்ணுவதி சிலர் பாலியல் துன்புறுத்தலுக்கு ஆளாக்குகின்றனர். போலீசிடம் சென்றால் குடும்ப மானம் போய்விடும் எனத் தவிக்கும் அந்தக்குடும்பம், மகளை பாலியல் துன்புறுத்தலுக்கு ஆளாக்கியது யார் என்பதை எப்படி கண்டுபிடித்தது என்பதே படத்தின் மீதிக் கதை.
* **ஓர் இரவு** (இயக்குநர்: வெற்றிமாறன்)
** சுமதி (சாய் பல்லவி) என்ற பெண் மற்றும் ஹரி (ஹரி கிருஷ்ணன்) என்ற வேற்று ஜாதி இளைஞரை காதலித்து திருமணம் செய்துகொண்டு கணவருடன் பெங்களூருவுக்கு சென்றுவிடுகிறார். மகளின் திருமணத்துக்கு எதிர்ப்பு தெரிவித்த ஜானகிராமன் (பிரகாஷ் ராஜ்) மகள் கர்ப்பமாக இருப்பதை அறிந்ததும் மனம்மாறி பெங்களூருக்கு சென்று மகளுக்கு வளைகாப்பு நடத்தப்போவதாக கூறி சொந்த ஊருக்கு அழைத்து வருகிறார். குடும்பத்தினரை நீண்ட நாட்களுக்கு பின் பார்த்ததும் சந்தோஷப்படுகின்றார் சுமதி . இவ்வாறு மகிழ்ச்சியாக செல்லும் கதையில் சாதி வெறி பிடித்த ஜானகிராமன் ஒரு அதிர்ச்சி கொடுக்கிறார். அது என்ன என்பதே படத்தின் மீதிக்கதை.

## நடிகர்கள்

## மொழி மாற்றம்
இந்த திரைப்படத் தொடர்கள் தெலுங்கு, இந்தி மற்றும் ஆங்கில மொழிகளில் மொழி மாற்றம் செய்யபப்ட்டு நெற்ஃபிளிக்சு என்ற ஓ டிடி இணையதளத்தில் வெளியாகியுள்ளது.

## மேற்கோள்கள்

## வெளியிணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2020 தமிழ்த் திரைப்படங்கள்
பகுப்பு:தமிழ் காதல் திரைப்படங்கள்
பகுப்பு:தமிழ் நெற்ஃபிளிக்சு அசல் திரைப்படங்கள்
அச்சிலவுன் ஆளுநரகம்

**அஜ்லவுன் கவர்னரேட்** (*Ajloun Governorate*,    ) என்பது ஜோர்டானின் ஆளுநரகங்களில் ஒன்றாகும், இது ஜோர்டானின் தலைநகரான அம்மானுக்கு வடக்கே அமைந்துள்ளது. அஜ்லவுன் ஆளுநரகம் ஜோர்டானில் நான்காவது மிக உயர்ந்த மக்கள் அடர்த்தி கொண்டது (இர்பிட், ஜெராஷ், பால்கா கவர்னரேட்டுகளுக்கு அடுத்து). இதன் மக்கள்தொகை அடர்த்தி 350.1 பேர் / கி.மீ.² (2012 மதிப்பீடு) கொண்டுள்ளது. இதன் எல்லைகளாக தென்கிழக்கில் ஜெராஷ் கவர்னரேட், வடக்கிலும், மேற்கிலிம் இர்பிட் கவர்னரேட் ஆகியவை உள்ளன

## நிர்வாக பிரிவுகள்
உள்துறை அமைச்சகத்தின் நிர்வாக பிரிவு அமைப்பின் சட்டப் பிரிவு 14 அஜ்லவுன் கவர்னரேட்டை இரண்டு துறைகளாக பிரிக்கிறது.

* 1. தலைநகர் துறை : 50 நகரங்கள் மற்றும் கிராமங்களை உள்ளடக்கியது, அதன் நிர்வாக மையம் அஜ்லவுனில் உள்ளது .
* 2. கோஃப்ராஞ்சா துறை : 19 நகரங்கள் மற்றும் கிராமங்களை உள்ளடக்கியது, அதன் நிர்வாக மையம் கோஃப்ரான்ஜாவில் உள்ளது.

## வரலாறு
அதிக உயரத்தில் உள்ள, அஜ்லவுன் பகுதி ஜோர்டானில் மிக அழகான காடுகள் கொண்ட பகுதிகளில் ஒன்றாகும். மேலும் இது நீண்ட குளிர்காலத்திற்கு பெயர் பெற்றது. இது இங்குள்ள அரண்மனைக்கு ( அஜ்லுன் கோட்டையகம் ) பிரபலமானது. அதன் பழைய பெயர் கல்அத் சலா அட்-டீன் என்பதாகும். அஜ்லவுன் புவியியலை சிலுவைப் போர் வீரர்களிடமிருந்து பாதுகாக்க இந்த கோட்டையகம் ஒரு அரணாக கட்டப்பட்டது.

## காலநிலை
அஜ்லவுன் அதன் உயரமான இடத்திற்குப் பெயர் பெற்றது. இது ஜோர்டானின் மிகச்சிறந்த நகரங்களில் ஒன்றாக திகழ்கிறது. சனவரி மாதத்தில் அதிகபட்ச வெப்பநிலை 8.2 செ, மற்றும் குறைந்தபட்ச சராசரி வெப்பநிலை 2.8 செ என இருக்கும். குளிர்காலத்தில் பனி பொதுவாக பொழியும்.

## புள்ளிவிவரங்கள்
மக்கள் தொகைக் கணக்கெடுப்பு முடிவுகளின்படி மாவட்டங்களின் மக்கள் தொகை :

## பொருளாதாரம்
அஜ்லவுன் கவர்னரேட் முக்கியமாக வேளாண்மையை சார்ந்துள்ளது. 2008 ஆம் ஆண்டில், ஆலிவ், திராட்சை, பழ பண்ணைகளின் மொத்த பரப்பளவு 141.4&nbsp;கி.மீ 2  ஆகும். இது அஜ்லவுன் கவர்னரேட்டின் பரப்பளவில் 34% ஆகும்.

## கல்வி
அஜ்லவுனில் 28 ஆரம்ப மற்றும் இடைநிலைப் பள்ளிகள் உள்ளன, அவற்றில் பெரும்பாலானவை அரசு பள்ளிகளாக உள்ளன. அஜ்லவுன் பல்கலைக்கழகக் கல்லூரி ஒரு அரசு கல்லூரியாகவும், அஜ்லவுன் தேசிய பல்கலைக்கழகமாகவும் உள்ளது, என ஒரு சிறிய தனியார் பல்கலைக்கழகம் உள்ளது.

## குறிப்பிடத்தக்க கிராமங்கள்
அஜ்லவுன் ஆளுநரகத்தில் (அஜ்லவுனைத் தவிர) மிகவும் குறிப்பிடத்தக்க நகரங்கள் மற்றும் கிராமங்களாக : இபீன் "எபீன்", சக்ரா, மிரஜ்ஜாம், ரசவுன், ஐன் ஜன்னா, குஃப்ரான்ஜி, அஞ்சாரா, அல் ஹாஷிமியா மற்றும் (ஓர்ஜன்) ஆகியவை உள்ளன.

## காட்சியகம்

படிமம்:Hashimiyya 3 mosques view.jpg|அஜ்லவுன் கவர்னரேட்டில் உள்ள அல் ஹாஷிமியா நகரம்
படிமம்:Al Wahadina.jpg|அல் வஹாடினா நகரம்
படிமம்:Ajlun Green.jpg|அஜ்லவுனைச் சுற்றியுள்ளன காடுகள்
படிமம்:Ajlun nahias.png|அஜ்லவுனின் நஹியாஸ்
படிமம்:Maiser View2.jpg|அஜ்லவுனில் உள்ள ஒரு கிராமத்தில் ஆலிவ் பண்ணைகள்


## குறிப்புகள்


பகுப்பு:அரபு மொழி வார்த்தைகளைக் கொண்ட கட்டுரைகள்
பகுப்பு:ஜோர்தானின் ஆளுநரகங்கள்
விக்ரம் சந்திர தாக்கூர்

**விக்ரம் சந்திர தாக்கூர்** *(Vikram Chandra Thakur)* இந்தியாவைச் சேர்ந்த ஒரு புவியியலாளர் ஆவார்.  இவரது பணிகள் இமயமலையின் பிராந்திய புவியியல் கண்டத்தட்டு இயக்கவியல் மற்றும் பூகம்ப புவியியல் போன்ற புவியியல் துறைகளில் கவனம் செலுத்துகின்றன.

இந்தியாவின் டேராடூனிலுள்ள  வாடியா இமயமலைப் புவியியல் நிறுவனத்தின் இயக்குநராக முனைவர் தாக்கூர் பணிபுரிந்துள்ளார். இந்திய அறிவியல் அகாதமியின் உறுப்பினர் என்ற சிறப்பும் இவருக்கு உண்டு. 1983-1984 ஆம் ஆண்டிற்குரிய இந்திய அரசின் தேசிய கனிம விருதும் 2018 ஆம் ஆண்டு இந்திய அரசின் நான்காவது உயரிய குடிமை விருதான பத்மசிறீ விருதும் தாக்கூருக்கு வழங்கப்பட்டுள்ளன.

## கல்வி
இந்தியாவில் இமயமலை மாநிலமான இமாச்சலப் பிரதேசத்திலுள்ள தர்மசாலாவில் பிறந்தார். சண்டிகரிலுள்ள பஞ்சாப் பல்கலைக்கழகம் மற்றும் இசுக்காட்லாந்திலுள்ள அபெர்தீன் பல்கலைக்கழகங்களில் படித்து முதுநிலை அறிவியல் பட்டம் பெற்றார். இலண்டனின் இம்பீரியல் கல்லூரியில் முனைவர் பட்டத்தை முடித்தார்.

## தொழில்
1962 ஆம் ஆண்டு முதல் 1965 ஆம் ஆண்டு வரை விக்ரம் சந்திர தாக்கூர் ஆசிரியராகப் பணியாற்றினார். 1972 ஆம் ஆண்டு வாடியா இமயமலை புவியியல் நிறுவனத்தில் சேர்ந்து அதன் இயக்குநராக ஓய்வு பெற்றார். 1972 ஆம் ஆண்டு முதல் 1986 ஆம் ஆண்டு வரை இந்நிறுவனத்தின் மூத்த விஞ்ஞானியாக பணியாற்றி பின்னர் அதன் இயக்குநராக 13 ஆண்டுகள் பணியாற்றினார். இமயமலை புவியியல், கட்டமைப்பு புவியியல் மற்றும் கண்டத்தட்டு இயக்கவியல் ஆய்வுகள்ளில் இவரது சிறப்பு கவனம் இருந்த்து.

சான்சுகர், லடாக், கர்வால், சம்பா, குமாவூன் மற்றும் அருணாச்சல பிரதேசம் ஆகியவற்றின் நிலப்பரப்புகளில் விரிவான ஆய்வு நோக்குடன் பணியாற்றினார். இந்திய அறிவியல் அகாடமியின் சக உறுப்பினரான இவர் 130 எண்ணிக்கைக்கும் மேற்பட்ட ஆய்வுக் கட்டுரைகளை எழுதியுள்ளார். 
## மேற்கோள்கள்

பகுப்பு:வாழும் மக்கள்
பகுப்பு:இந்தியப் புவி அறிவியலாளர்கள்
பகுப்பு:பத்மசிறீ விருது பெற்றவர்கள்
கம்போக் ரங்கன்

**கம்போக் ரங்கன்** என்பது லாகோங் பிராந்தியத்தில் இந்தியாவின் ஜான்ஸ்கரின் குர்கியாக் பள்ளத்தாக்கில் அமைந்துள்ள ஒரு தனித்து நிற்கும் உயரமான செங்குத்துப் பாறை ஆகும். திபெத்திய பெளத்த மதத்தை பின்பற்றும் உள்ளூர் மக்களால் இது புனிதமாக கருதப்படுகிறது. கம்போக் ரங்கன் தர்ச்சா - பாதம் மலையேற்றப் பாதையில் அமைந்துள்ளது. கம்போக் ரங்கனை சுமார் 16 கிலோமீட்டர் தொலைவில் உள்ள குர்கியாக் கிராமத்திலிருந்து காணலாம். கம்போக் ரங்கன் செங்குத்துப்பாதையின் அடிவாரங்கள் 5,486 மீட்டர் உயரத்தில் உள்ளன. 

## குறிப்புகள்

பகுப்பு:கார்கில் மாவட்டம்
உதால்குரி சட்டமன்றத் தொகுதி

**உதால்குரி சட்டமன்றத் தொகுதி** (Udalguri Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். இது மங்கள்தோய் மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

## மேற்கோள்கள்

பகுப்பு:அசாம் சட்டமன்றத் தொகுதிகள்
கார்பீல்டு சோபர்ஸ் கோப்பை

**சர் கார்பீல்ட் சோபர்ஸ் கோப்பை** (**Sir Garfield Sobers Trophy)** என்பது பன்னாட்டுத் துடுப்பாட்ட அவையால் (ஐசிசி) ஆண்டுதோறும் சிறந்த துடுப்பட்ட வீரருக்கு வழங்கப்படும் துடுப்பாட்ட விருது ஆகும். இது ஐசிசி விருதுகளில் மிகவும் மதிப்பு வாய்ந்த விருது ஆகும். முதன்முதலில் 2004 இல் ராகுல் திராவிடத்திற்கு வழங்கப்பட்டது.

இந்த விருது பெயர் முன்னாள் மேற்கிந்திய தீவுகள் துடுப்பட்ட அணித் தலைவர்  கார்பீல்ட் சோபர்சு அவர்களின் பெயரிடப்பட்டது.

## சிறப்புகள்

## வெற்றியாளர்களின் பட்டியல்

## மேற்கோள்கள்

பகுப்பு:துடுப்பாட்ட விருதுகள்
முன்னூரு

**முன்னூரு** என்பது இந்தியாவின் தென்மாநிலமான கர்நாடகாவில் உள்ள ஒரு கிராமமாகும். இது கர்நாடகாவின் தட்சிணா கன்னட மாவட்டத்தின் பந்த்வால் தாலுகாவில் அமைந்துள்ளது.

## புள்ளிவிவரங்கள்
2001-ல் இந்தியா மக்கள் தொகை கணக்கெடுப்பின்படி, முன்னூருவில் 7789 மக்கள் தொகை 3842 ஆண்களும் 3947 பெண்களும் உள்ளனர்.

## மேலும் காண்க
* மங்களூர்

## மேற்கோள்கள்

## வெளிப்புற இணைப்புகள்
* http://dk.nic.in/ 

பகுப்பு:கருநாடக மாநிலத்திலுள்ள ஊர்களும் நகரங்களும்
சரபாடி

**சரபாடி** என்பது இந்தியாவின் கர்நாடக மாநிலத்திலுள்ள ஒரு சிறிய கிராமமாகும், இது பன்ட்வால் தாலுகாவில் நேத்ராவதி ஆற்றின் கரையில் உள்ளது

சரபாடி கிராமம் அருகே அணை ஒன்று கட்டும் திட்டம் இருந்தது. இதற்காக இக்கிராமவாசிகளை சரபாடியிலிருந்து வெளியேற்ற வேண்டிய சூழல் இருந்தது. தற்பொழுது இத்திட்டம் நிறுத்தப்பட்டுள்ளது. இருப்பினும் சரபாடியில் உள்ள வென்ட் அணை எம்ஆர்பிஎல் நேத்ராவதியிலிருந்து தண்ணீரை வெளியேற்றம்  செய்ய உதவுகிறது.

## கோயில்
சரபாடியில் உள்ள சரபேசுவரா கோயில் மற்றும் காதேஷிவாலயவில் சதாசிவ கோயிலும் உள்ளது.

## தேவாலாயம்
அல்லிபாடில் உள்ள செயின்ட் ஜான் தேவாலயம்.

## மசூதி
அஜிலமோகரு மசூதி.

## பெரியபாடே
பெரியபாடையில் ஸ்ரீ துகாலயா, கோடமனிதாய தைவஸ்தானா.

## வெளிப்புற இணைப்புகள்
* http://www.ashanet.org/chicago/village/html/index.html?view_type=village&state_code=29&district_code=24&tehsil_code=0002&village_code=02708600

பகுப்பு:கர்நாடகம்
காப்ராவின் பிரமிடு

**காப்ராவின் பிரமிடு** (**Pyramid of Khafre**) (, ) பண்டைய எகிப்தின் கிசா பிரமிடுத் தொகுதிகளில் இரண்டாவது உயரமான பிரமிடு ஆகும்.  பழைய எகிப்திய இராச்சியத்தை  கிமு 2558 முதல் கிமு 2532 முடிய 26 ஆண்டுகள் ஆண்ட எகிப்தின் நான்காம வம்ச மன்னர் காப்ரா இப்பிரமிடை நிறுவினார். இந்த பிரமிடு கீசா நகரத்தில் உள்ளது. 

இப்பிரமிடிவின் அடிப்பாகம் 215.5 மீட்டர் நீளமும் (706&nbsp;ft) மற்றும்   உயரமும் கொண்டது.. இப்பிரமிடின் ஒவ்வொரு கல்லும் 2 டன் கொண்ட சுண்ணக்கல்லில் கட்டப்பட்டது. இதனருகில் கீசாவின் பெரிய ஸ்பிங்ஸ் மற்றும் மன்னர் கூபுவின் பிரமிடும் உள்ளது.  

எகிப்தின் முதல் இடைநிலைக் காலத்தின் போது, மன்னர் காப்ராவின் பிரமிடு திறக்கப்பட்டு, கொள்ளையடிக்கப்பட்டது. 19-ஆம் வம்ச பார்வோன் இரண்டாம் ராமேசஸ் (கிமு 1279 - கிமு 1213) கட்டளையின் படி, காப்ராவின் பிரமிடின் பெருங்கற்களைக் கொண்டு ஹெலியோபோலிஸ் நகரத்தில் ஒரு கோயிலைக் கட்டினார். 

 

## இதனையும் காண்க
* எகிப்தின் பிரமிடுகள் பட்டியல்
* எகிப்தின் நான்காம் வம்சம்
* பழைய எகிப்து இராச்சியம்

## மேற்கோள்கள்

## ஆதாரங்கள்
* 
* 

## வெளி இணைப்புகள்

* Giza Pyramids Archives

பகுப்பு:எகிப்தியக் கட்டிடக்கலை
பகுப்பு:எகிப்திய நாகரிகம்
பகுப்பு:எகிப்தில் உள்ள தொல்லியல் களங்கள்
பகுப்பு:எகிப்தியப் பிரமிடுகள்
பகுப்பு:எகிப்தின் நான்காம் வம்சம்
செம்பிரமிடு

**செம்பிரமிடு** (**Red Pyramid**, also called the **North Pyramid**) பண்டைய எகிப்தின், தச்சூர் நகரத்தில் மூன்று பெரிய பிரமிடுகளில் ஒன்றாகும். இது வடக்கு எகிப்தில் உள்ள கெய்ரோ நகரத்திற்கு அருகே அமைந்த பண்டைய  தச்சூர் நகரத்தில் உள்ளது. இதனை கட்டியவர் பழைய எகிப்திய இராச்சியத்தை ஆண்ட நான்காம் வம்ச மன்னர் சினெபெரு  (கிமு 2613 - கிமு 2589) ஆவார். இதனைப் பெரிய அளவிலான சுண்ணக்கற்களைக் கொண்டு கட்டினார். இந்த பிரமிடு  தச்சூர் நகரத்தில் அமைந்த மூன்று பிரமிடுகளான வளைந்த பிரமிடு மற்றும் கருப்பு பிரமிடுகளில் ஒன்றாகும். இது எகிப்தின் மூன்றாவது பெரிய பிரமிடு ஆகும். 

இப்பிரமிடு  உயரம், அடிப்பாகம்  அடிப்பாகமும், கனபரிமானம்  கனபரிமாணமும் கொண்டது.

## படக்காட்சிகள்

Image:Red-pyramid - entry.jpg|செம்பிரமிடுவிற்கு செல்லும் பாதை
File:Massive corbel-vaulted ceiling of the Red Pyramid's Main burial chamber (14609359948).jpg| பிரமிடின் கல்லறையின் உயர்ந்த கூரை 
File:Dahchour0016.jpg|செம்பிரமிடின் களம் 


## இதனையும் காண்க
* எகிப்தின் பிரமிடுகள் பட்டியல்
* பண்டைய எகிப்தியக் கட்டிடக்கலை 

## மேற்கோள்கள்

## ஆதாரங்கள்
*
*
*

## மேலும் படிக்க
* Verner, Miroslav, "The PyramidsTheir Archaeology and History", Atlantic Books, 2001, 

## வெளி இணைப்புகள்
*The Red Pyramid of Snofru

பகுப்பு:எகிப்தியக் கட்டிடக்கலை 
பகுப்பு:எகிப்திய நாகரிகம்
பகுப்பு:எகிப்தில் உள்ள தொல்லியல் களங்கள்
பகுப்பு:எகிப்தியப் பிரமிடுகள்
பகுப்பு:எகிப்தின் நான்காம் வம்சம்
கஜபதி கார்வபங்கா

**கஜபதி கார்வபங்கா** (*Gajapathi Garvabhanga*)கன்னட மொழியில் 1989 ஆம் ஆண்டு வெளிவந்த இந்திய நகைச்சுவைப் படம்.இதை எம்.எஸ்.ராஜசேகர் இயக்கியுள்ளார்.இப்படத்தை நடிகர் ராஜ்குமாரின் தயாரிப்பு நிறுவனமான பூர்ணிமா எண்டர்பிரைசஸ் தயாரித்தது. இந்தப் படத்தில் அவரது இரண்டாவது மகன் ராகவேந்திரா ராஜ்குமார் மற்றும் மலாஷ்ரி ஆகியோர் நடித்துள்ளனர்.நடிகர்கள் தீரேந்திர கோபால்,ஸ்ரீநாத் மற்றும் ஹொன்னவள்ளி கிருஷ்ணா ஆகியோர் இப்படத்தில் அடங்குவர்,இந்தப்படம் திரையரங்குகளில் 365 நாட்கள் ஓடியது.ராகவேந்திர ராஜ்குமாரின் முந்தைய திரைப்படமான நஞ்சுண்டி கல்யாணாவும் நகைச்சுவை திரைப்படமாகும்.இப்படம் அதே நடிகர்கள் மற்றும் குழுவினரை உள்ளடக்கிய திரைப்படமாகும்.

## நடிகர்கள்
*ராகவேந்திரா ராஜ்குமார் என்ற கிஷோர்
*மலாஷ்ரி என்ற சௌமியா
*கே.எஸ்.அஸ்வத் என்ற ரங்கண்ணா மேஷ்த்ரு
*ஸ்ரீநாத் என்ற ஆனந்த் மேஷ்த்ரு
*தீரேந்திர கோபால் என்ற கஜபதி
*சங்கீதா
*ஹொன்னவல்லி கிருஷ்ணா என்ற "குடுர்" கிருஷ்ணா
*மைசூர் லோகேஷ்
*மந்தீப் ராய்
*டோடன்னா
*டோம்பரா கிருஷ்ணா சுரேஷ்
*கில்லர் வெங்கடேஷ்
*நீக்ரோ ஜானி
*சிவராம்
*அபிநயா
*எம்.எஸ்.உமேஷ் திப்பய்யா
*டென்னிஸ் கிருஷ்ணா

## பாடல்கள்

## மேற்கோள்கள்

#https://archive.today/20130218014038/http://popcorn.oneindia.in/movie-cast/7876/gajapathi-garvabhanga.html
#http://www.raaga.com/channels/kannada/music/Upendra_Kumar.html

பகுப்பு:1989 கன்னடத் திரைப்படங்கள்
பகுப்பு:இந்தியக் கன்னடத் திரைப்படங்கள்
நாவோபைச்சா சட்டமன்றத் தொகுதி

**நாவோபைச்சா சட்டமன்றத் தொகுதி** (Naoboicha Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது லக்கிம்பூர் மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

**குறிப்பு**
:1.இடைத்தேர்தல்.

## மேற்கோள்கள்

பகுப்பு:அசாம் சட்டமன்றத் தொகுதிகள்
சாபுவா சட்டமன்றத் தொகுதி

**சாபுவா சட்டமன்றத் தொகுதி** *(Jhabua Assembly constituency)* என்பது இந்தியாவின் மத்தியப் பிரதேச மாநிலச் சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது ஜாபூவா மாவட்டத்தில் அமைந்துள்ளது. சாபுவா, இரத்லம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
அர்விந்த் கிருஷ்ணா

**அர்விந்த் கிருஷ்ணா** (Arvind Krishna)(பிறப்பு 1962) இவர் ஒரு இந்திய-அமெரிக்க வணிக நிர்வாகியாவார். இவர் ஏப்ரல் 2020 முதல் ஐபிஎம்மின் தலைமை நிர்வாக அதிகாரியாக இருந்து வருகிறார். கிருஷ்ணா தனது வாழ்க்கையை 1990 இல் ஐபிஎம்மில், ஐபிஎம்மின் தாமஸ் ஜே. வாட்சன் ஆராய்ச்சி மையத்தில்  தொடங்கினார். மேலும் 2015 இல் மூத்த துணைத் தலைவராக பதவி உயர்வு பெற்றார்.

## ஆரம்பகால வாழ்க்கையும் கல்வியும்
கிருஷ்ணா இந்தியாவின் ஆந்திராவின் மேற்கு கோதாவரி மாவட்டத்தில் பிறந்தார். இவரின் தந்தை, மேஜர் ஜெனரல் வினோத் கிருஷ்ணா, இந்திய ராணுவத்தில் பணியாற்றிய ஒரு இராணுவ அதிகாரி, இவரின் தாயார் ஆரத்தி கிருஷ்ணா, இராணுவ விதவைகளின் நலனுக்காக பணியாற்றினார்.

1985 ஆம் ஆண்டில் கான்பூரில் உள்ள இந்திய தொழிநுட்பக் கழகத்தில் மின்பொறியியல் துறையில் இளங்கலை பட்டம் பெறுவதற்கு முன்பு தேராதூனிலுள்ள செயின்ட் ஜோசப் அகாடமி மற்றும் தமிழ்நாட்டின் குன்னூர் ஸ்டேன்ஸ் ஆங்கிலோ இந்திய மேல்நிலைப்பள்ளியில் பள்ளிப்படிப்பை முடித்தார்.  பின்னர் இவர் 1990 இல் அர்பானா-சாம்பேனில் இல்லினாய் பல்கலைக்கழகத்தில் மின்பொறியியலில் முனைவர் பெற அமெரிக்கா சென்றார்.

## தொழில்
கிருஷ்ணா 1990 இல் ஐபிஎம்மில் தாமஸ் ஜே. வாட்சன் ஆராய்ச்சி மையத்தில்  சேர்ந்தார். மேலும் 2015 ஆம் ஆண்டில் ஐபிஎம் ஆராய்ச்சியின் மூத்த துணைத் தலைவராக பதவி உயர்வு பெற்றார். பின்னர் இவர் ஐபிஎம்மின் கிளவுட் மற்றும் அறிவாற்றல் மென்பொருள் பிரிவின் மூத்த துணைத் தலைவரானார்.  இவர் ஒரு பன்னிரெண்டுக்கும் அதிகமான காப்புரிமைகளுக்கு இணைந்து எழுதியுள்ளார், ஐஇஇஇ மற்றும் ஏசிஎம் பத்திரிகைகளின் ஆசிரியராக இருந்துள்ளா. மேலும் தொழில்நுட்ப பத்திரிகைகளில் விரிவாகவும் எழுதியுள்ளார். செயற்கை நுண்ணறிவு, கிளவுட், குவாண்டம் கம்ப்யூட்டிங் மற்றும் பிளாக்செயின் ஆகியவற்றில் ஐபிஎம் நிறுவனத்திற்கான புதிய சந்தைகளை உருவாக்குவதற்கும் விரிவாக்குவதற்கும் இவர் தலைமை தாங்கினார். ஐபிஎம் 34 பில்லியன் டாலர் ரெட் ஹட்டை கையகப்படுத்தியதன் பின்னணியில் இவர் ஒரு உந்து சக்தியாக இருந்தார். இது சூலை 2019 இல் மூடப்பட்டது.

சைப்ரல் 6, 2020 முதல்  ஐபிஎம் நிறுவனத்தின் தலைமை நிர்வாக அதிகாரியாக நியமிக்கப்பட்டார். 2012 முதல் தலைமை நிர்வாக அதிகாரியாக இருந்த கின்னி ரோமெட்டி பதவி விலகியதையடுத்து இவர் அப்பதவிக்கு வந்தார்.  இவர் அமெரிக்காவின் ஒரு பெரிய தொழில்நுட்ப நிறுவனத்தின் இந்திய தலைமை நிர்வாக அதிகாரியாக சத்யா நாதெல்லா, சாந்தனு நாராயண் மற்றும் சுந்தர் பிச்சை ஆகியோருடன் சேர்ந்தார்.

## குறிப்புகள்

## வெளி இணைப்புகள்
* 

பகுப்பு:ஆந்திரப் பிரதேச மக்கள்
பகுப்பு:தெலுங்கு மக்கள்
பகுப்பு:வாழும் மக்கள்
பகுப்பு:அமெரிக்க இந்தியர்கள்
பகுப்பு:1962 பிறப்புகள்
வசந்தசேனா (1941 திரைப்படம்)

**வசந்தசேனா** (Vasantasena) 1941 ஆம் ஆண்டு ராமையர் ஷிரூர் இயக்கிய இந்திய கன்னட திரைப்படம் . இதில் லட்சுமி பாய், சுப்பையா நாயுடு, நாகேந்திர ராவ் ஆகியோர் முக்கிய வேடங்களில் நடித்தனர். இப்படம் சமஸ்கிருத நாடகமான சூத்ரகாவின் மிருச்சகடிகத்தை அடிப்படையாகக் கொண்டது.

## நடிகர்கள்
* வசந்தசேனாவாக லட்சுமி பாய்
* சாருதத்தாவாக சுப்பையா நாயுடு
* சாகராவாக ஆர். நாகேந்திர ராவ்
* பத்மாவதி மந்தணிகாவாக எஸ்கே 
* தூதா தேவியாக சந்திரம்மா
* ராதானிகாவாக சரோஜம்மா
* சுந்தரம்மா
* ரோஹசேனாவாக குழந்தை வினோடா
* மைத்ரேயாவாக ஜி.வி.கிருஷ்ணமூர்த்தி ராவ்
* கோட்வாலாக ஜி.ஆர் சாண்டோவ்

## மேற்கோள்கள்

பகுப்பு:இந்தியக் கன்னடத் திரைப்படங்கள்
பகுப்பு:1941 கன்னடத் திரைப்படங்கள்
தேசிய அறிவியல் கழகம், இந்தியா

**தேசிய அறிவியல் கழகம், இந்தியா** *(National Academy of Sciences, India)* 1930ஆம் ஆண்டில் நிறுவப்பட்டது. இந்தியாவின் மிகப் பழமையான அறிவியல் கழகம் இதுவாகும். இது உத்தரப்பிரதேசத்தின் அலகாபாத்தில் அமைந்துள்ளது. பேராசிரியர். மேகநாத சஹா நிறுவனர் தலைவராக இருந்தார். 

## உறுப்பினர்கள்

* சுத்தசத்வா பாசு
* சுதா பட்டாச்சார்யா 
* சித்தூர் முகமது ஹபீபுல்லா 

## வெளியீடுகள்
*தேசிய அறிவியல் கழகத்தின் செயல்முறைகள்,* என்பது இந்த நிறுவனத்தின் சக மதிப்பாய்வு செய்யப்பட்ட அறிவியல் ஆய்விதழாகும். 1930லிருந்து வெளிவரும் இந்த ஆய்விதழ் 1942 முதல் இரண்டு பகுதிகளாக வெளிவருகிறது.

* தேசிய அறிவியல் கழகத்தின் செயல்முறைகள், இந்தியா பிரிவு ஏ: இயற்பியல் அறிவியல்
* தேசிய அறிவியல் கழகத்தின் செயல்முறைகள், இந்தியா பிரிவு பி: உயிரியல் அறிவியல்

தேசிய அறிவியல் கழக கடிதங்கள் என்பதும் கழக வெளியீடாக உள்ளது.

## மேற்கோள்கள்

## வெளி இணைப்புகள்

* அதிகாரப்பூர்வ வலைத்தளம் 
பகுப்பு:இந்திய ஆய்வுக் கழகங்கள்
சேலஞ்ச் (2017 திரைப்படம்)

**சேலஞ்ச்**  (Challenge) 2017 ஆம் ஆண்டு சதீஷ் ஜெயின் இயக்கிய பவன் சிங், மது சர்மா, சமீர் அப்தாப் ஆகியோர் நடித்துள்ள இந்திய அதிரடி படம். இதை அபய் சின்ஹாவின் யாஷி பிலிம்ஸ் பிரைவேட் லிமிடெட் தயாரித்தது.

## நடிகர்கள்

* பவன் சிங்
* மது சர்மா
* சமீர் அப்டாப்
* ராஜ் பிரேமி

## மேற்கோள்கள்

## வெளி இணைப்புகள்

* 

பகுப்பு:2017 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
வசந்த் நரசிம்மன்

**வசந்த் நரசிம்மன்** (Vasant Narasimhan) இவர் ஒரு இந்திய-அமெரிக்க மருத்துவரும், 2018 முதல் நோவார்டிசின் தலைமை நிர்வாக அதிகாரியுமாவார்  

## சுயசரிதை
நரசிம்மன் சிகாகோ பல்கலைக்கழகத்தில் உயிரியல் அறிவியலில் இளங்கலை பட்டத்தையும், ஹார்வர்ட் மருத்துவப் பள்ளியிலிருந்து முதுகலையையும், ஜான் எஃப். கென்னடி பள்ளியிலிருந்து பொதுக் கொள்கையில் முதுகலைப் பட்டத்தையும் பெற்றார்.

நரசிம்மன் முன்பு சாண்டோஸ் என்ற சர்வதேச நிறுவனத்தில் பயோஃபார்மாசூட்டிகல்ஸ் & ஆன்காலஜி இன்ஜெக்டபிள்ஸின் உலகளாவிய தலைவராகப் பணியாற்றினார்.

நரசிம்மன் 2005 இல் நோவார்டிஸில் சேர்ந்தார். 2014 முதல் 2016 வரை, நோவார்டிஸ் மருந்துகளுக்கான உலகளாவிய மேம்பாட்டுத் தலைவராகப் பணியாற்றினார். 2016 முதல் 2018 வரை, நிறுவனத்திற்குள் உலகளாவிய மருந்து மேம்பாட்டுத் தலைவர் மற்றும் தலைமை மருத்துவ அதிகாரி என்ற பதவியை வகித்தார். செப்டம்பர் 5, 2017 அன்று, நோவார்டிஸின் தலைமை நிர்வாக அதிகாரியாக ஜோசப் ஜிமெனெசுக்குப் பிறகு இவர் நியமிக்கப்பட்டார்.

இவர் அமெரிக்க தேசிய மருத்துவ கழகத்தின் உறுப்பினராகவும், ஹார்வர்ட் மருத்துவப் பள்ளியின் உறுப்பினர்கள் குழுவின் உறுப்பினராகவும் உள்ளார். இவர் ஆப்பிரிக்க பார்க்ஸ் என்ற ஒரு இலாப நோக்கற்ற பாதுகாப்பு அமைப்பு மற்றும் அமெரிக்காவின் மருந்து ஆராய்ச்சி மற்றும் உற்பத்தியாளர்களின் பலகைகளிலும் பணியாற்றுகிறார்.

2015 ஆம் ஆண்டில், பார்ச்சூன் இதழ் தங்களது '40 வயதுக்குட்பட்ட 40 'பட்டியலில் நரசிம்மனை 7 வது இடத்தில் வைத்தது.

## தனிப்பட்ட வாழ்க்கை
நரசிம்மன் சிருஷ்டி குப்தா என்பவரை ஆசிய கலாச்சாரத் திருவிழா ஒன்றில் ஹார்வர்டில் சந்தித்து மணந்தார். இவர்களுக்கு இரண்டு குழந்தைகள் இருக்கின்றனர்  இவரது பெற்றோர் 1970 களில் அமெரிக்காவிற்கு குடிபெயர்ந்த இந்தியாவின் தமிழ்நாட்டிலிருந்து வந்தவர்கள்.  நரசிம்மனின் தாய் பொது சேவை மின் மற்றும் எரிவாய் நிறுவனத்தின் முன்னாள் அணுசக்தி பொறியியலாளராகவும், இவரின் தந்தை ஹோகனேஸ் நிறுவனத்தின் நிர்வாகியாக இருந்தார்.

## குறிப்புகள்

## வெளி இணைப்புகள்
* CNBC Interview: Vasant Narasimhan at the China Development Forum in Beijing, 2018

பகுப்பு:வாழும் மக்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:1976 பிறப்புகள்
லாஹோவால் சட்டமன்றத் தொகுதி

**லாஹோவால் சட்டமன்றத் தொகுதி** (Lahowal Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளில் ஒன்றாகும். இது திப்ருகார் மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

## மேற்கோள்கள்

பகுப்பு:அசாம் சட்டமன்றத் தொகுதிகள்
மூலத்துறை

** மூலத்துறை** என்பது கோயம்புத்தூர் மாவட்டம், சிறுமுகைக்கு அருகில் அமைந்துள்ள ஒரு கிராமம் ஆகும்.

இது பவானி நதியால் சூழப்பட்ட கிராமம். இங்கு வாழும் மக்களில் பெரும்பாலோர் வாழைத் தோட்டங்கள், காய்கறிகளை வளர்ப்பது போன்ற வேளாண்மை நடவடிக்கைகளில் ஈடுபட்டுள்ளனர். இந்த கிராமத்தைச் சேர்ந்த கன்னட மொழி பேசும் கைத்தறி நெசவாளர்களால் நெசவு செய்யப்பட்ட கோரா பருத்திப் புடவைகள் மிகவும் பிரபலமானவை, தேசிய விருதுகளால் அங்கீகரிக்கப்பட்டவை ஆகும்.

## போக்குவரத்து
சிறுமுகை, மேட்டுப்பாளையத்தில் இருந்து இதற்கு பேருந்து வசதி உள்ளது. மேட்டுப்பாளையம், சிறுமுகை மற்றும் கராமடை ஆகிய இடங்களிலிருந்தும் வாடகையுந்து, ஆட்டோ ரிக்சா சேவைகள் கிடைக்கின்றன.

## பள்ளி

மூலத்துறை ஊராட்சி ஒன்றிய நடுலைப்பள்ளி 1885 ஆம் ஆண்டில் தமிழ்நாடு கோயம்புத்தூர் மாவட்டத்தில் நிறுவப்பட்டது. இந்த பகுதிக்கு அருகிலுள்ள துணை தபால் அலுவலகம் சிறுமுகை. தமிழ் மொழி மூலம் கற்பிக்கப்படுகின்றது. ஆண்கள், பெண்கள் இருவரும் சமமான முறையில் அனுமதிக்கப்படுகிறார்கள்.

## விமான நிலையம்
கோயம்புத்தூர் விமான நிலையம் மூலத்துறையில் இருந்து சாலை வழியாக 50&nbsp;கி.மீ. தூரத்தில் உள்ளது.

## தொடர்வண்டி நிலையம்
இதன் அருகில் உள்ள பேருந்து நிலையம் மேட்டுப்பாளையம் ஆகும். ப்ளூ மவுண்டன் அல்லது நீலகிரி எக்ஸ்பிரஸ், சூப்பர் பாஸ்ட் ரயில், தினமும் சென்னை செல்கிறது. மேட்டுப்பாளையம் பயணிகள் ரயில் கோயம்புத்தூர் சிட்டி சந்திப்பை இணைக்கிறது.

## சுற்றுலா இடங்கள்
உதகமண்டலம் (ஊட்டி) மூலத்துரையிலிருந்து 60 கி.மீ தூரத்தில் அமைந்துள்ளது மற்றும் நல்ல பஸ் மற்றும் ரயில் இணைப்புகள் மூலம் அடையலாம்.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள கிராமங்கள்
செனீக்கா இளையவர்

**லூசியஸ் அன்னேயஸ் செனீக்கா தி யங்கர்** (*Lucius Annaeus Seneca the Younger*,  கி.பி.65), பொதுவாக **செனீக்கா** என்று அழைக்கப்படுபவர், ஒரு உரோமானிய உறுதிப்பாட்டுவாத மெய்யியலாளர், அரசியல்வாதி, நாடகாசிரியர் ஆவார்.

செனிகா ஹிஸ்பானியாவில் உள்ள குர்துபாவில் பிறந்தார், உரோமில் வளர்ந்தார். அங்கு இவர் சொல்லாட்சி மற்றும் மெய்யியலில் பயிற்சி பெற்றார். இவரின் தந்தை செனீக்கா மூத்தவர், இவரது அண்ணன் லூசியஸ் ஜூனியஸ் காலியோ அன்னியானஸ், மற்றும் இவரது மருமகன் கவிஞர் லூகான் ஆவார். கி.பி 41 இல், செனீக்கா பேரரசர் குளாடியசினால்  கோர்சிகா தீவுக்கு நாடுகடத்தப்பட்டார். ஆனால் நீரோவின் ஆசிரியராக பணிபுரிய 49 இல் திரும்ப அனுமதிக்கப்பட்டார். 54 இல் நீரோ பேரரசராக ஆனபோது, செனீக்கா அவரது ஆலோசகராக ஆனார். மேலும் பிரிட்டோரியன் தலைவரான செக்ஸ்டஸ் அஃப்ரானியஸ் பர்ரஸுடன் சேர்ந்து, நீரோவின் ஆட்சியின் முதல் ஐந்து ஆண்டுகளில் திறமையான அரசாங்கத்தை வழங்கினார். நீரோ மீதான செனீக்காவின் செல்வாக்கு காலப்போக்கில் குறைந்துவிட்டது, மேலும் 65 இல் நீரோவை படுகொலை செய்ய பிசோனிய சதித்திட்டத்திற்கு உடந்தையாக இருந்ததாகக் கூறப்பட்டதால் செனீக்கா தனது உயிரை மாய்த்துக்கொள்ள வேண்டிய கட்டாயம் ஏற்பட்டது, அதில் அவர் நிரபராதியாகவும் இருந்திருக்கலாம். இவரது துன்பத்தை சகித்த, அமைதியான தற்கொலை பல ஓவியங்களுக்கு கருப்பொருளாக இருந்துள்ளது.

ஒரு எழுத்தாளராக செனீக்கா தனது மெய்யியல் படைப்புகளுக்காகவும்,  நாடகங்களுக்காகவும் அறியப்படுகிறார். இவரது நாடகங்கள் அனைத்தும் துன்பியல் நாடகங்கள் ஆகும். இவரது உரைநடை படைப்புகளில் ஒரு டசன் கட்டுரைகள் மற்றும் தார்மீக சிக்கல்களைக் கையாளும் நூற்று இருபத்து நான்கு கடிதங்கள் உள்ளன . இந்த எழுத்துக்கள் பண்டைய உறுதிப்பாட்டுவதத்திற்கான முதன்மையான நூல்களில் ஒன்றாகும். ஒரு துன்பியல் நாடக ஆசிரியர் என்ற முறையில், இவர் *மீடியா*, *தைஸ்டெஸ்,* *ஃபீத்ரா* போன்ற நாடகங்களுக்காக மிகவும் பிரபலமானவர். பிற்கால தலைமுறைகளில் செனீக்காவின் செல்வாக்கு மகத்தானதாக இருந்து போற்றபட்டார்.

இவுலம் இறைவன் படைப்பாகையால், மனிதன் தனக்கு விதிக்கப்பட்டதை தான் மகிழ்ச்சியுடன் ஏற்றனுபவிக்க வேண்டுமென்றும், விருப்பு, வெறுப்பு ஆகியவற்றை விட்டுவிட வேண்டுமென்றும் இறைவனின் ஆணையை உணர்ந்து அதற்கு உடன்படுவதுதான் சிறந்த அறம் என்று இவர் போதித்தார். 
## குறிப்புகள்

## வெளி இணைப்புகள்

பகுப்பு:இலத்தீன் எழுத்தாளர்கள்
பகுப்பு:தற்கொலை செய்து கொண்டோர்
கேமரன் கிரீன்

**கேமரன் டொனால்ட் கிரீன்** (*Cameron Donald Green*, பிறப்பு: 3 சூன் 1999) என்பவர் ஆத்திரேலியத் துடுப்பாட்ட வீரர் ஆவார். இவர் மேற்கு ஆஸ்திரேலியா, மற்றும் பேர்த் இசுக்கோர்ச்சர்சு அணிகளுக்காக விளையாடும் ஒரு பன்முக வீரர் ஆவார். இவர் தனது முதலாவது பன்னாட்டுத் துடுப்பாட்டத்தை ஆத்திரேலியத் துடுப்பாட்ட அணிக்காக 2020 திசம்பரில் விளையாடினார்.

## மேற்கோள்கள்

## வெளி இணைப்புகள்
* 

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:மேற்கு ஆஸ்திரேலியா
ஈரா, தட்சிணா கன்னடம்

**ஈரா** என்பது இந்தியாவின் தென்மாநிலமான கர்நாடகாவில் உள்ள ஒரு கிராமம். இது கர்நாடகாவின் தட்சிணா கன்னட மாவட்டத்தின் பந்த்வால் தாலுகாவில் அமைந்துள்ளது. ஈரா மங்களூர் நகரத்திலிருந்து சுமார் 30 கி.மீ தூரத்தில் அமைந்துள்ளது. இந்தக் கிராமம் தூய்மை, சுகாதாரம் மற்றும் மேம்பாட்டு திட்டங்களுக்கு பெயர் பெற்ற மாதிரி கிராமமாகும்.
## புள்ளிவிவரங்கள்
2011 ஆம் ஆண்டு இந்திய மக்கள்தொகை கணக்கெடுப்பின்படி, ஈராவில் 7376 மக்கள் தொகை 3648 ஆண்களும் 3728 பெண்களும் உள்ளனர்.

## மேற்கோள்கள்

பகுப்பு:தட்சிண கன்னட மாவட்டம்
புத்தாண்டு விழா

கிரிகோரியன் நாட்காட்டியில், **புத்தாண்டு  மாலை** (பல நாடுகளில் **பழைய ஆண்டு நாள்** அல்லது **செயிண்ட் சில்வெஸ்டர்** **நாள்** என்றும் அழைக்கப்படுகிறது), ஆண்டின் கடைசி நாள் திசம்பர் 31  அன்று அனுசரிக்கப்படுகிறது  பல நாடுகளில், புத்தாண்டுக் கொண்டாட்டம் மாலை விருந்துகளில் கொண்டாடப்படுகிறது, அங்கு பலர் நடனமாடியும், விருந்துண்டும்,  பானங்களைக் குடித்தும், பட்டாசு வெடித்தும் கொண்டாடுகிறார்கள். சில கிறிஸ்தவர்கள் கண்காணிப்பு சேவையில் கலந்து கொள்கிறார்கள் . கொண்டாட்டங்கள் பொதுவாக நள்ளிரவில் தொடங்கி புத்தாண்டு நாளான சனவரி 1 வரை செல்கின்றன.

## மேற்கோள்கள்

பகுப்பு:விடுமுறை நாட்கள்
பகுப்பு:புத்தாண்டுகள்
பகுப்பு:திசம்பர் சிறப்பு நாட்கள்
குருதி ஆட்டம்

**குருதி ஆட்டம்** (*Kuruthi Aattam*) (ஆங்கிலம்: கேம் ஆப் பிளட்) ஸ்ரீ கணேஷ் எழுதி இயக்கிய ஒரு இந்திய தமிழ் படம். இப்படத்தில் அதர்வா மற்றும் பிரியா பவானி சங்கர் ஆகியோர் முக்கிய கதாபாத்திரங்களில் நடித்துள்ளனர், மேலும் ராதிகா சரத்குமார் துணை வேடத்தில் நடிக்கிறார்.இப்படம் முதன்முதலில் ஏப்ரல் 2017 இல் அறிவிக்கப்பட்டு 2018 ஆகஸ்ட் மாதம் தயாரிப்பைத் தொடங்கியது.இந்த படம் COVID-19தொற்றுநோய்க்கு முன் 2020 ஜூன் மாதம் வெளியாகும் என்று எதிர்பார்க்கப்பட்டது.

## நடிகர்கள்
*அதர்வா
*பிரியா பவானி சங்கர்
*ராதிகா சரத்குமார்
*ராதா ரவி
*வட்சன் சக்ரவர்த்தி
*வினோத் சாகர்

## தயாரிப்பு
ஏப்ரல் 2017 இல், தான் இயக்குனராக அறிமுகமான 8 தோட்டாக்கள் படம் வெளியான சில நாட்களில், ஸ்ரீ கணேஷ் தனது அடுத்த படத்தில் அதர்வாவை முக்கியக் கதாபாத்திரத்தில் நடிக்கப்போவதாக அறிவித்தார்.நடிகரின் ஓய்வில்லாத கால அட்டவணையின் விளைவாக, கணேஷ் இடைவெளியைப் பயன்படுத்தி படத்தின் கதையை உருவாக்க, ஒரு வருடம் படம் நிறுத்தி வைக்கப்பட்டது.ராக் ஃபோர்ட் என்டர்டெயின்மென்ட் தயாரித்த இப்படம்,ஆகஸ்ட் 2018 இல் அதிகாரப்பூர்வமாக தொடங்கப்பட்டது.இப்படம் மதுரையை மையமாகக் கொண்ட தாதாக்களின் கதையைச் சொல்லும் என்று கணேஷ் கூறினார்.மூத்த நடிகர்களான ராதிகா சரத்குமார் மற்றும் ராதாரவிஆகியோர் முதல் பாதியில் துணைவேடத்தில் நடித்தனர், அதே நேரத்தில் பிரியா பவானி சங்கர் அடுத்த மாதத்தில் படத்தின் முன்னணி நடிகையாக உறுதிப்படுத்தப்பட்டார்.படத்தினுள் நுழைவதற்கு முன், படத்தில் தனது கதாபாத்திரத்தின் மதிப்பைக் கூட்ட கதையை மறுவேலை செய்யுமாறு பிரியா இயக்குனரிடம் கேட்டுக்கொண்டார்.  இசையமைப்பாளர் யுவன் சங்கர் ராஜாவும் இதே காலகட்டத்தில் இந்த திட்டத்தில் சேர ஒப்புக்கொண்டார் இப்படத்தின் படப்பிடிப்பு செப்டம்பர் 2018 இல் தொடங்கியது..

## மேற்கோள்கள்

## வெளி இணைப்புகள்

பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:அதர்வா நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
தேஜ்பூர் சட்டமன்றத் தொகுதி

**தேஜ்பூர் சட்டமன்றத் தொகுதி** (Tezpur Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது தேஜ்பூர் மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

**குறிப்பு**
:1.இடைத்தேர்தல்.

## மேற்கோள்கள்

பகுப்பு:அசாம் சட்டமன்றத் தொகுதிகள்
தாவோயுவான் பன்னாட்டு வானூர்தி நிலையம்

**தைவான் தாவோயுவான் பன்னாட்டு வானூர்தி நிலையம்** (Taoyuan International Airport)  என்பது தாய்பெய் பெருநகரத்தில் அமைந்துள்ள தைவானின் முதன்மையான பன்னாட்டு விமான நிலையமாகும்.  இது தாவோயுவான் சர்வதேச விமான நிலையக் கழகத்தால் இயக்கப்படுகிறது.

2018 ஆம் ஆண்டில், தைவான் தாவோயுவான் 46.5 மில்லியன் பயணிகளையும் 2.3 பில்லியன் சரக்கு போக்குவரத்துகளை கையண்டது. பன்னாட்டு பயணிகள் போக்குவரத்தில் உலகளவில் 11 வது பரபரப்பான வானூர்தி நிலையமாகவும், 2018 ஆம் ஆண்டில் பன்னாட்டு சரக்கு போக்குவரத்தின் அடிப்படையில் 8 வது பரபரப்பான வானூர்தி நிலையமாகவும் திகழ்கிறது.    

## வரலாறு

## முனையங்கள்
thumb| காலை நேரங்களில்
தைவான் தாவோயுவான் பன்னாட்டு விமான நிலையத்தில் தற்போது இரண்டு முனையங்கள் உள்ளன, அவை இரண்டு இணைக்கப்பட்டுள்ளது  மூன்றாவது முனையத்திற்கு  கட்டுமான வேலைகள் நடந்து வருகிறது. 

### முனையம் 1
thumb| முனையம் 1 கழுகு பார்வையில்

### முனையம் 2
thumb| புறப்படும் அரங்கம்
thumb| வருகை அரங்கம்

## வானூர்திச் சேவைகள் மற்றும் சேரிடங்கள்
### பயணிகள்

## மேற்கோள்கள்


பகுப்பு:Coordinates on Wikidata
பகுப்பு:தைவான் வானூர்தி நிலையங்கள்
முதலாம் வத்திக்கான் பொதுச்சங்கம்

**முதலாம் வத்திக்கான் பொதுச்சங்கம்** () திருத்தந்தை ஒன்பதாம் பயஸால் 29 ஜூன் 1868 அன்று அறிவிக்கப்பட்டு 6 டிசம்பர் 1864 அன்று தொடங்கிய கத்தோலிக்க பொதுச்சங்கம் ஆகும். இருபதாம் நூற்றாண்டில் தொடங்கப்பட்ட இப்பொதுச்சங்கம் மூன்று நூற்றாண்டுகளுக்கு பிறகு 8 டிசம்பர் 1869 இல் தொடங்கி 20 அக்டோபர் 1870 இல் ஒத்திவைக்கப்பட்டது.

இதற்கு முன் நடந்த ஐந்து பொதுச்சங்கங்கள் இலாத்தரன் பேராலயத்தில் நடந்ததால் இலாத்தரன் பொதுச்சங்கங்கள் என்று அழைக்கப்பட்டன. ஆனால் இது வத்திக்கானில் உள்ள புனித பேதுரு பேராலயத்தில் நிகழ்ந்ததால் இது வத்திக்கான் பொதுச் சங்கம் எனும் பெயர் பெற்றது. திருத்தந்தையின் தவறா வரம் மறை உணமையாக திட்டவட்டமாக வரையறுக்கப்பட்டது இச்சங்கத்தின் குறிக்கத்தக்க செயல்பாடாகும்.

அக்காலத்தில் நிளவிய பகுத்தறிவியம், அரசின்மை, பொதுவுடைமை, சமூகவுடைமை, தாராளமயம், பொருள்முதல் வாதம் முதலியவற்றால் எழுந்த பல கேள்விகளுக்கு விடைக்காண இச்சங்கம் கூட்டப்பட்டது. இதோடு கிறிஸ்துவின் திருஅவை குறித்த தெளிவுக்காகவும் கூட்டப்பட்டது. இரண்டு ஆவணங்கள் மட்டுமே வெளியிடப்பட்டன: கத்தோலிக்க நம்பிக்கை பற்றிய கோட்பாட்டு விளக்கம் (*Dei Filius*) மற்றும் திருச்சபை பற்றிய கோட்பாட்டு விளக்கம் (*Pastor aeternus*). இதில் முதல் ஆவணம் பகுத்தறிவியத்தால் ஏற்பட்ட தீமைகளையும், இரண்டாம் ஆவணம் உரோமை ஆயரின் முதன்மை மற்றும் தவறா வரம் குறித்தது ஆகும். பகுத்தறிவியம், தாராளமயம், பொருள்முதல் வாதம் மற்றும் அனைத்து இறைக் கொள்கை முதலியவை கண்டிக்கப்பட்டட்ன. 19 ஆம் நூற்றாண்டின் முக்கிய கருத்தியல்களுக்கு எதிராகவும், தன் அடிப்படைவாதத்தை தற்காத்துக்கொள்ளும் வகையிலுமே இச்சங்கத்தின் செயல்பாடுகள் இருந்தன.

## மேற்கோள்கள்

பகுப்பு:1870கள்
பகுப்பு:1869 நிகழ்வுகள்
பகுப்பு:1870 நிகழ்வுகள்
கன்யானா

**கன்யானா** *(Kanyana)* இந்தியாவின் தென்மாநிலமான கர்நாடகாவில் உள்ள ஒரு கிராமம். இது கர்நாடகாவின் தட்சிணா கன்னட மாவட்டத்தின் பந்த்வால் தாலுகாவில் அமைந்துள்ளது. மக்கள்தொகையில் பெரும்பான்மையானவர்கள் இந்துக்கள், கத்தோலிக்கர்கள் மற்றும் முஸ்லிம்கள்  பேசப்படும் முக்கிய மொழிகள் துளு, கன்னடம், பீரி, மலையாளம் மற்றும் கொங்கனி.

## பள்ளிகள் மற்றும் கல்லூரி
* அரசு பட்டம் கல்லூரி, கன்யானா
* அரசு பு கல்லூரி கன்யானா
* ஸ்ரீ சரஸ்வதி வித்யாலயா ஆங்கில நடுநிலைப் பள்ளி கன்யானா
* சர்க்காரி ஹிரிய பிரதமிகா பள்ளி
* சர்க்காரி ஹிரிய பிரதமிகா பள்ளி பண்டிதட்கா
* சர்க்காரி ஹிரிய பிரதமிகா பள்ளி டெலந்தபெட்டு
* புஸ்தானுல் உலூம் அரபு பள்ளி கன்யானா
* நமவுல் இஸ்லாம் அரபு பள்ளி பண்டிதட்கா
* ஷம்சுல் ஹுதா அரபு பள்ளி கெபுலகுடே
* நஜதுல் இஸ்லாம் மதரஸா செட்டிபெட்டு

## மத இடங்கள்
* ஸ்ரீ கோபாலகிருஷ்ணாகோயில் பனாரி, கன்யானா
* ஸ்ரீ மலராய தைவஷ்டானா, கன்யானா.
* கத்தோலிக்க திருச்சபை டெலந்தபெட்டு
* ரஹ்மானியா ஜும்ஹா மஸ்ஜித் கன்யானா பண்டிதட்கா
* தாஜுல் உலமா டவுன் மஸ்ஜித் கன்யானா
* தா மஸ்ஜித் கெபுலகுடே

## புள்ளிவிவரங்கள்
2011-ல் இந்திய மக்கள்தொகை கணக்கெடுப்பின்படி, கன்யானாவில் உள்ள வீடுகளின் எண்ணிக்கை 1465 ஆகும், மக்கள்தொகை 7,650 பேர். இதில் ஆண்கள் 3,771  மற்றும்  பெண்கள் 3,879  உள்ளனர்.

## பட தொகுப்பு

File:Paivalike. Kukkaje. Kanyana.jpg|குக்கஜே
File:Anekkallu Post Office.jpg|அனேகல்லு


## மேலும் காண்க
* [[மங்களூர்]]
* அனேகல்லு

## தட்சிணா கன்னடம்
* கர்நாடக மாவட்டங்கள்

## மேற்கோள்கள்

  4. https://www.crunchbase.com/person/kaleel-seraje

## வெளிப்புற இணைப்புகள்
* இடங்களுக்கு அருகில்
* [[மங்களூர்]]
* [[விட்டல்]]
* உப்பளா
* புட்டூர் 
* பந்த்வால் 
* அழி 
* அனேகல்லு 
* மஞ்சேஸ்வர் 
* [[காசர்கோடு]: //dk.nic.in/] 
* http://kannada.ownism.com 
* https://www.crunchbase.com/person/kaleel-seraje

பகுப்பு:தட்சிணா கன்னட மாவட்டத்தில் உள்ள கிராமங்கள்
பகுப்பு:கர்நாடகம்
இலட்சுமி நரசிம்மர் கோயில், மங்களகிரி

**இலட்சுமி நரசிம்மர் கோயில்** *(Lakshmi Narasimha Temple)* என்பது இந்தியாவில் உள்ள விஷ்ணுவின் எட்டு புனித இடங்களில் ஒன்றாகும். இது ஆந்திரத்தின் குண்டூர் மாவட்டத்தின் மங்களகிரி எனும் புனித மலையின் அடிவாரத்தில் அமைந்துள்ளது. இம்மலை அடிவாரத்தில் அமைந்துள்ள மூன்று தொடர் கோயில்களில் இதுவும் ஒன்றாகும். மலையில் உள்ள பங்காள நரசிம்ம கோயில் மற்றும் மலையின் உச்சியில் உள்ள கண்டல நரசிம்ம கோயில் பிற கோயில்களாகும். இந்த கோயிலின் கோபுரம் தென்னிந்தியாவில் உள்ள கோயில்களில் காணப்படும் உயர்ந்த கோபுரங்களில் ஒன்றாகும். இதன் உயரம்  அகலம் . இக்கோபுரம் பதினொன்று மாடங்களைக் கொண்டுள்ளது.
thumb|ஸ்ரீ லட்சுமி நரசிம்ம சுவாமி கோயில் - டிகுவா சன்னிதி

## மேற்கோள்கள்

## வெளி இணைப்புகள்
* மங்களகிரி பனகல லட்சுமி நரசிம்ம சுவாமி கோயில் சுற்றுலா வழிகாட்டி 
* 

பகுப்பு:Coordinates on Wikidata
பகுப்பு:குண்டூர் மாவட்டத்திலுள்ள இந்துக் கோயில்கள்
பகுப்பு:நரசிம்மர் கோயில்கள்
பகுப்பு:குண்டூர் மாவட்டம்
வைகுந்தநாத கோயில், தேரணி

thumb| ஸ்ரீதேவி (இடது), வைகுந்தநாத (மையம்), பூதேவி (வலது) மற்றும் உற்சவ மூர்த்தி (முன்)
**ஸ்ரீ வைகுந்தநாத சுவாமி கோயில்** ஆந்திராவின் சித்தூர் மாவட்டத்தில் உள்ள தேரணி கிராமத்தில் அமைந்துள்ளது. இது 500 ஆண்டுகள் பழமையான வைணவ கோயில் ஆகும். இந்த கோயில் *வைகுந்தநாதர்* என்று அழைக்கப்படும் விஷ்ணுவுக்கு அர்ப்பணிக்கப்பட்டுள்ளது.  இக்கோயிலானது 16 ஆம் நூற்றாண்டில் கொசசுதலை ஆற்றங்கரையில் கட்டப்பட்டுள்ளது. இக்கோயில் நகரி நகரத்திலிருந்து 5 கி.மீ தூரத்திலும் திருப்பதி நகரத்திலிருந்து 50 கி.மீ. தூரத்திலும் உள்ளது.

## வரலாறு
இக்கோயில் 16ஆம் நூற்றாண்டில் விஜயநகர பேரரசின் பகுதியாக இருந்த கார்வேட்டிநகரத்தின் அரச பகுதியில் பண்டிதரான சுதர்சனாச்சாரியால் கட்டப்பட்டது. பக்தர்கள் அதிகமாக வராத காரணத்தினால், ஒரு காலப்பகுதியில் பராமரிப்பின்றி காணப்பட்டது. பக்தர்களின் நன்கொடைகளின் உதவியால் இந்த கோயில் சமீபத்தில் புதுப்பிக்கப்பட்டது. 

## முதன்மைத் தெய்வங்கள்
இந்த கோயில் வைகுந்தநாத சுவாமி என்று குறிப்பிடப்படும் விஷ்ணுவுக்கு அர்ப்பணிக்கப்பட்டுள்ளது. கர்பகிரகத்தின் இருபுறமும் ஸ்ரீதேவி மற்றும் பூதேவியுடன் வைகுந்தநாத சுவாமி பக்தர்களுக்கு அருள் பாவிக்கின்றார்.

## மேலும் காண்க

* தேரணி
* திருப்பதியில் உள்ள இந்து கோவில்கள்

## மேற்கோள்கள்

பகுப்பு:வைணவ தலங்கள்
பகுப்பு:சித்தூர் மாவட்டத்திலுள்ள கோயில்கள்
தேரணி

இந்தியாவின் ஆந்திர மாநிலத்தில் சித்தூர் மாவட்டத்தில் உள்ள ஒரு கிராமம் **தேரணி** *(Therani)*. இங்கு விஷ்ணுவுக்கு அர்ப்பணிக்கப்பட்ட 500 ஆண்டுகள் பழமையான வைகுந்தநாத கோயிலில் உள்ளது. நாகரி மலைகளுக்கு மத்தியில் அமைந்துள்ளது இந்தக் கிராமம். கிழக்குத் தொடர்ச்சி மலையின் தென் பகுதிகளில் புகழ்பெற்ற நகரி மூக்கின் துண்டிக்கப்பட்ட சிகரங்களின் காட்சியை இங்கிருந்து கண்டு இரசிக்கலாம்.

## மேலும் காண்க

* வைகுந்தநாத கோயில், தேரணி

## உள்ளூர் படங்கள்

படிமம்:Therani-Scenery-4.jpg
படிமம்:Therani-Scenery-6.jpg
படிமம்:Therani-Scenery-7.jpg
படிமம்:Vaikuntanatha.jpg|வைகுந்தநாத கோயில் கர்ப்பகிரகம்


## மேற்கோள்கள்

பகுப்பு:Coordinates on Wikidata
திரெந்து பொதுச்சங்கம்

**திரெந்து பொதுச்சங்கம்** (), 1545 முதல் 1563 வரை இத்தாலியின் வடக்கில் அமைந்துள்ள திரெந்து நகரில் நடந்த கத்தோலிக்க திருச்சபையின் 19ஆம் பொதுச்சங்கங்கம் ஆகும். சீர்திருத்த இயக்கத்தின் வளச்சிக்கு பதிலளிக்கும் வகையில் விளைந்த இச்சங்கத்தில் கத்தோலிக்க மறுமலர்ச்சியின் சாரம் உள்ளது என்பர்.

சீர்திருத்தத் திருச்சபையின் கோட்பாடுகளை திரிபுக் கொள்கை என கண்டித்த இச்சங்கம் அதோடு மறைநூல், திருமுறை, புனித மரபு, பிறப்பு வழி பாவம், மீட்பு, அருட்சாதனங்கள், திருப்பலி, புனிதர்களோடு உறவு முதலிய பல அடிப்படை கிறித்தவ நம்பிக்கைகள் குறித்தும் விளக்கம் அளித்தது. 

13 டிசம்பர் 1545 முதல் 4 டிசம்பர் 1563 வரை இச்சங்கத்தில் 25 அமர்வுகள் இருந்தன. முதல் எட்டு அமர்வுகளுக்கு மூன்றாம் பவுலும் 12 முதல் 16 முடிய இருந்த அமர்வுகளுக்கு மூன்றாம் ஜூலியுஸும் 17 முதல் 25 முடிய இருந்த அமர்வுகளுக்கு நான்காம் பயஸும் தலைமை வகித்தனர்.

இந்த பொது சங்கத்தின் விளைவாக திருச்சபையின் திருவழிபாட்டில் பல மாற்றங்கள் விளைந்தன. இச்சங்கத்தில் விவிலியத்தின் இலத்தீன் மொழிபெயர்ப்பான *வுல்காதா* அடிப்படை பதிப்பாக ஏற்கப்பட்டது. இதனடிப்படையில் நிலையான விவிலியப் பதிப்பு ஒன்று கொண்டுவரப்பட ஆவண செய்யப்பட்டது. ஆயினும் இதனை 1590கள் வரை செயல்படுத்த இயலவில்லை. 

1565இல் இச்சங்கம் நிறைவுற்ற போது  திருத்தந்தை நான்காம் பயஸ் திரெந்து விசுவாச அறிக்கையை வெளியிட்டார். அவருக்கு அடுத்து வந்த ஐந்தாம் பயஸ் புதிய மறை கல்வி ஏடு, திருப்புகழ்மாலை மற்றும் திருப்பலி நூலின் புதிய பதிப்புகளை முறையே 1566, 1568 மற்றும் 1570 இல் வெளிக்கொணர்ந்தார். இம்மாற்றங்கள் அனைத்தும் அடுத்த 400 ஆண்டுகளுக்கு கத்தோலிக்க திருச்சபையின் திருப்பலி முறைக்கு அடிப்படையாக அமைந்தன.

அடுத்த பொதுச்சங்கம் சுமார் 300 ஆண்டுகளுக்கு பிறகு 1869இல் நடந்த முதலாம் வத்திக்கான் பொதுச்சங்கம் ஆகும்.

## மேற்கோள்கள்


பகுப்பு:1545 நிகழ்வுகள்
பகுப்பு:1563 நிகழ்வுகள்
பகுப்பு:கத்தோலிக்க திருச்சபை
நரிமோக்ரு

**நரிமோக்ரு** *(Narimogru)* இந்தியாவின் தென்மாநிலமான கர்நாடகாவில் உள்ள ஒரு கிராமம். இது கர்நாடகாவின் தட்சிணா கன்னட மாவட்ட புத்தூர் தாலுகாவில் அமைந்துள்ளது.

## புள்ளிவிவரங்கள்
2011 ஆம் ஆண்டு மக்கள்தொகை கணக்கெடுப்பின்படி, நரிமோக்ருவின் மக்கள் தொகை 6520 ஆகும். இதில் 3233 ஆண்களும் 3287 பெண்களும் உள்ளனர்.

## மேலும் காண்க
* மங்களூர்
* கர்நாடக மாவட்டங்கள்

## மேற்கோள்கள்

## வெளிப்புற இணைப்புகள்
* http://dk.nic.in/ 

பகுப்பு:கர்நாடகம்
பகுப்பு:தட்சிண கன்னட மாவட்டம்
சோணாரி சட்டமன்றத் தொகுதி

**சோணாரி சட்டமன்றத் தொகுதி** (Sonari Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது ஜோர்ஹாட் மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

**குறிப்பு**
:1.இடைத்தேர்தல்.

## மேற்கோள்கள்

பகுப்பு:அசாம் சட்டமன்றத் தொகுதிகள்
அகிரிப்பள்ளி மண்டலம்

இந்திய மாநிலமான ஆந்திராவின் கிருஷ்ணா மாவட்டத்தில் உள்ள 50 மண்டலங்களில் ஒன்று **அகிரிப்பள்ளி மண்டலம்** . இது நுஸ்விட் வருவாய் பிரிவின் நிர்வாகத்தின் கீழ் உள்ளது, இம்மண்டலத்தின் தலைமையிடம் அகிரிபள்ளியில் உள்ளது. மண்டலத்தின் பரப்பெல்லை விஜயவாடா (கிராமப்புறம்), கன்னாவரம், பாபுலாபடு, நுஸ்விட், மைலாவரம் மற்றும் ஜி. கொண்டுரு மண்டலங்களால் சூழப்பட்டுள்ளது.

## நிர்வாகம்
இந்த மண்டலம் ஆந்திராவின் தலைநகர் பிராந்தியத்தின் ஒரு பகுதியாகும், இது ஆந்திராவின் தலைநகர் பிராந்திய மேம்பாட்டு ஆணையத்தின் அதிகாரத்தின் கீழ் உள்ளது . 

## குடியேற்றங்கள்
அகிரிப்பள்ளி மண்டலம் 25 கிராமங்களைக் கொண்டுள்ளது. 

## குறிப்புகள்

பகுப்பு:Coordinates on Wikidata
பகுப்பு:ஆந்திர ஊர்களும் நகரங்களும்
வல்லம் மேட்டுநிலம்

**வல்லம் மேட்டுநிலம்** (*Vallam Plateau*) என்பது இந்தியாவின் தமிழ்நாட்டில் உள்ள தஞ்சாவூர் நகரின் தெற்கே அமைந்துள்ள ஒரு உயரமான நிலப்பரப்பாகும். வல்லம் பீடபூமியானது மணற்கற்களின் முகடுகளால் சீரான இடைவெளியில் குறுக்கிடப்பட்ட ஒரு சிறிய பீடபூமி ஆகும்.

## மேற்கோள்கள்

பகுப்பு:தஞ்சாவூர் மாவட்டம்
பகுப்பு:மேட்டுச் சமவெளிகள்
கடல் பொருட்கள் ஏற்றுமதி மேம்பாட்டு முகமை

**கடல் பொருட்கள் ஏற்றுமதி மேம்பாட்டு முகமை** (MPEDA) என்பது கொச்சியைத் தலைமையிடமாகக் கொண்ட இந்திய அரசு நிறுவனமாகும். இது *கடல் பொருட்கள் ஏற்றுமதி மேம்பாட்டு ஆணையம் 1972 (1972 ஆம் ஆண்டின் எண் 13) சட்டத்தின் கீ*ழ் ஆகஸ்ட் 24, 1972 அன்று அமைக்கப்பட்டது. இம்முகமையின் பணிகளாக அனைத்து வகையான மீன்வளங்களையும் உள்ளடக்குதல், ஏற்றுமதியை அதிகரித்தல், தரப்படுத்தல், பதப்படுத்தி சந்தைப்படுத்தல், விரிவாக்கம் மற்றும் தொழில்துறையின் பல்வேறு அம்சங்களில் பயிற்சி அளித்தல் முதலியன.

இந்திய அரசின் வணிகத் துறையின் கீழ் செயல்படும் கடல் பொருட்கள் ஏற்றுமதி மேம்பாட்டு முகமை மீன்வள உற்பத்தி மற்றும் அதனுடன் தொடர்புடைய பிற நடவடிக்கைகளில் ஈடுபட்டுள்ள பல்வேறு மத்திய மற்றும் மாநில அரசு நிறுவனங்களை ஒருங்கிணைக்கும் பணியினை மேற்கொள்கிறது. 

## சேவைகள்
* கடல் உணவு ஏற்றுமதி வர்த்தகத்திற்கான உள்கட்டமைப்பு வசதிகளைப் பதிவு செய்தல்
* வர்த்தகம் தொடர்பான தகவல்களைச் சேகரித்தல் மற்றும் பரப்புதல்
* வெளிநாட்டுக் கண்காட்சிகளில் பங்கேற்பதன் மூலமும், சர்வதேச கடல் உணவு கண்காட்சிகளை இந்தியாவில் ஏற்பாடு செய்வதன் மூலமும் வெளிநாட்டுச் சந்தைகளில் இந்தியக் கடல் தயாரிப்புகளை முன்வைத்தல்
* இன்சுலேட்டட் மீன் பெட்டிகளை விநியோகித்தல், மீன் இறங்கும் தளங்களை அமைத்தல், உறைப்பான் நிறுவனங்களை மேம்படுத்துதல், ஐ.க்யூ.எஃப் இயந்திரங்களை நிறுவுதல், மின் உற்பத்தி இயந்திர மேம்பாட்டுப்பணி, பனிக்கட்டித் தயாரிக்கும் இயந்திரங்களை நிறுவுதல், தரக் கட்டுப்பாடு ஆய்வகங்கள் அமைத்தல் போன்ற முக்கியமான வளர்ச்சி நடவடிக்கைகளைச் செயல்படுத்துதல் 
* உவர்நீர் மீன் வளர்ப்பை ஊக்குவித்து இறால் ஏற்றுமதியினை பெருக்குதல் 
* சோதனை மீன்பிடித்தல், கூட்டு முயற்சி மற்றும் பங்கேற்பு மீன்பிடித்தல் மூலம் ஆழ்கடல் மீன்பிடி திட்டங்களை மேம்படுத்துதல்

## மேற்கோள்கள்

பகுப்பு:கடல் உணவுகள்
பகுப்பு:உணவு பதப்படுத்தும் தொழில்கள் அமைச்சகம்
திருவள்ளம் ஸ்ரீ பரசுராமன் கோயில்

திருவள்ளம் ஸ்ரீ பரசுராம சுவாமி கோவில் தென்னிந்தியாவின் மிகப்பழமையான கோயில்களில் ஒன்றாகும்.இது திருவனந்தபுரத்தின் திருவள்ளம் அருகே கரமணா ஆற்றின் கரையில் அமைந்துள்ளது. பரசுராமருக்கு அர்ப்பணிக்கப்பட்ட ஒரே கோயில் இது. கோவில் கடற்கரையில் இருந்து 6 கி.மீ தொலைவிலும், திருவனந்தபுரம் சர்வதேச விமான நிலையத்திலிருந்து 5 கி.மீ தொலைவிலும், திருவனந்தபுரத்திலிருந்து 3 கி.மீ தொலைவிலும் இந்த கோயில் அமைந்துள்ளது.அட்டுகல் கோயிலிலிருந்து .3 கி.மீ., பஜஞ்சிரா தேவி கோயிலிலிருந்து 2 கி.மீ., ஸ்ரீ அலுகாடு தேவி கோயிலிலிருந்து 1 கி.மீ.
இந்த பாரம்பரிய அமைப்பு தேசிய முக்கியத்துவம் வாய்ந்த நினைவுச்சின்னங்களின் பட்டியலில் வைக்கப்பட்டுள்ளது.

## வரலாறு

பாண்டியன் காலத்தின் பிற்பகுதியில் 12 மற்றும் 13 ஆம் நூற்றாண்டில் இந்த கோயில் கட்டப்பட்டதாக  கூறப்படுகிறது.
இந்த கோவில் கேரள தொல்பொருள் துறையால் பாதுகாக்கப்பட்ட நினைவுச்சின்னமாகக் கருதப்படுகிறது. இது பாலிதர்பனம் (முன்னோர்களுக்கு அஞ்சலி) புகழ் பெற்றது. பரசுராமர் கேரளாவை உருவாக்கியவர் என்றும் அவருக்கு அர்ப்பணிக்கப்பட்ட கோயில் அவரது பக்தர்களுக்கு புனித இடமாக கருதப்படுகிறது என்றும் புராணம் கூறுகிறது.பாலிதர்பனம் (ஒரு மதச் சடங்கு) இன் ஒரு பகுதியாகும். கார்கிடகா  நாளில் (மலையாள மாதமாத்தில் கர்கிடகம்
என்பது விடுமுறை), பக்தர்கள் புனித நீரில் நீராடிய பின், முன்னோர்களின் புறப்பட்ட ஆத்மாக்களுக்கு மரியாதை செலுத்துகிறார்கள்.

## குறிப்புகள்

பகுப்பு:கேரள இந்துக் கோயில்கள்
கரோலினா தங்கம்

**கரோலினா தங்கம்** *(Carolina Gold)* என்பது அமெரிக்காவின் தென் கரோலினாவில் பாரம்பரியமாக வளர்க்கப்படும் நெல் வகைகளுள் ஒன்றாகும். இதன் உமியின் நிறம் "தங்கம்" போன்று காணப்படுவதால் இப்பெயர் வந்தது.

அடிமைப்படுத்தப்பட்ட மக்களால் தென் கரோலினாவில் (தென் கரோலினா லோ கன்ட்ரியில்) நெல் வளர்க்கப்பட்டது. இந்நெல்  ஏராளமான செல்வத்திற்கு வழிவகுத்தது. இது இப்பகுதி உணவில் பிரதானமாக இருந்தது. பின்னர் மெதுவாக மறைந்தது; 2000 களின் முற்பகுதியில் தென் கரோலினா தங்க அமைப்பினால் மீண்டும் மக்கள் மத்தியில் கொண்டு வரப்பட்டது. 

## மேற்கோள்கள்

பகுப்பு:நெல் வகைகள்
ஜெதெப்பிரே பிரமிடு

**ஜெதெப்பிரே பிரமிடு** (**Pyramid of Djedefre**) பண்டையெ எகிப்தை கிமு 25-ஆம் நூற்றாண்டில் ஆண்ட நான்காம் வம்ச மன்னர் கூபுவின் மகனும் பார்வோனும் ஆன ஜெதெப்பிரே வடக்கு எகிப்தில் உள்ள கீசாவுக்கு அருகில் அபு ரவாஷ் எனும் நகரத்தில் உள்ள முழுவதும் கட்டி முடிக்காத  பிரமிடு ஆகும்.  தற்போது இந்த பிரமிடு மிகவும் சிதைந்த நிலையில் உள்ளது. இந்த பிரமிடில் மன்னர் ஜெதெப்பிரேவின் நித்திய வீடு அமைந்துள்ளது. 

இப்பிரமிடின் அடிப்பாகம்  மற்றும்   கணபரிமாணம் கொண்டது.
## இதனையும் காண்க
* எகிப்தின் பிரமிடுகள் பட்டியல்
* எகிப்தின் நான்காம் வம்சம்
## மேற்கோள்கள்

## ஆதராங்கள்

* 
* 
* 
* 
* 

## வெளி இணைப்புகள்
*  Newsweek's Interactive Graphic on Djedefre's pyramid with Interactive Timeline of the major pyramids of ancient Egypt*  Information with interactive map, videos & photos of the pyramid of Djedefre at Talking Pyramids

பகுப்பு:எகிப்தியக் கட்டிடக்கலை
பகுப்பு:எகிப்திய நாகரிகம்
பகுப்பு:எகிப்தின் நான்காம் வம்சம்
பகுப்பு:எகிப்தில் உள்ள தொல்லியல் களங்கள்
பகுப்பு:எகிப்தியப் பிரமிடுகள்
புனிதா அரோரா

இந்திய இராணுவத் தளபதி (மருத்துவர் வைஸ் அட்மிரல் ) **புனிதா அரோரா** பரம் விசிட்ட சேவா பதக்கம், சேனா பதக்கம், விசிட்ட சேவா பதக்கம் உள்ளிட்ட பதக்கங்கள் பெற்ற இந்திய கடற்படை மற்றும் இந்திய ராணுவத்தின் முன்னாள் கொடி அதிகாரி ஆவார். இந்திய ஆயுதப்படைகளில் மூன்று நட்சத்திர பதவிக்கு உயர்த்தப்பட்ட முதல் பெண்ணான இவர் இந்திய ராணுவத்தில் தளபதி  மற்றும் இந்திய கடற்படையில் வைஸ் அட்மிரல் பதவிகளை வகித்தார்.

## ஆரம்ப கால வாழ்க்கை
இவர் லாகூரைச் சேர்ந்த ஒரு பஞ்சாபி குடும்பத்தில் பிறந்தார். இவருக்கு ஒரு வயதாக இருந்தபோது, இவரது குடும்பம் இந்தியப் பிரிவினையின் போது  இந்தியாவுக்குச் சென்று உத்தரபிரதேசத்தின் சகாரன்பூரில் குடியேறியது.

## கல்வி
சகாரன்பூரில் உள்ள சோபியா பள்ளியில் 8 ஆம் வகுப்பு வரை படித்தார். அதன் பிறகு இவர் குரு நானக் பெண்கள் இடைநிலைக் கல்லூரிக்குச் சென்றார். 11 ஆம் வகுப்பில் சிறுவர்களுக்கான அரசுப் பள்ளியில் சேரும்போது, அறிவியலை தனது தொழிலாகத் தொடர முடிவு செய்தார். இவர் 1963 இல் புனே, இராணுவ மருத்துவக் கல்லூரியில் சேர்ந்தார்  இது இராணுவ மருத்துவக் கல்லூரியின் இரண்டாவது தொகுப்பாகும். மேலும் இவர் இந்தத் தொகுப்பில் முதலிடம் பிடித்தார்.

## தொழில்
இனிதா அரோரா 1968 சனவரி 1968 இல் நியமிக்கப்பட்டார். இந்திய கடற்படையின் சர்ஜன் வைஸ் அட்மிரல் ஆவதற்கு முன்பு இவர் புனே இராணுவ மருத்துவக் கல்லூரியின் கமாண்டன்ட் ஆனார். இவர் 2004 செப்டம்பர் 1 அன்று ஆயுதப்படை மருத்துவக் கல்லூரியின் அதிகாரியாக பொறுப்பேற்றுக்கொண்டார். பின்னர் மருத்துவக் கல்லூரிக்கு கட்டளையிட்ட முதல் பெண் அதிகாரியானார். அதற்கு முன்னர் இவர் இராணுவத் தலைமையகத்தில் ஆயுதப்படைகளின் மருத்துவ ஆராய்ச்சியை ஆயுதப்படை மருத்துவ சேவைகளின் (மருத்துவ ஆராய்ச்சி) கூடுதல் இயக்குநர் தலைவராக ஒருங்கிணைத்து வந்தார்.  இராணுவ மருத்துவக் கல்லூரி ஒரு பொதுவாக இருந்ததால், இராணுவத்திலிருந்து கடற்படைக்கு அவர் நகர்ந்தா. இது அதிகாரிகள் தேவையைப் பொறுத்து ஒரு சேவையிலிருந்து மற்றொரு சேவையில் குடியேற அனுமதிக்கிறது.

## விருதுகளும் பதக்கங்களும்
இந்திய ஆயுதப்படைகளில் தனது 36 ஆண்டுகால வாழ்க்கையில் 15 பதக்கங்களுடன் இவருக்கு விருது வழங்கப்பட்டுள்ளது.

* கலுச்சக் படுகொலையால் பாதிக்கப்பட்டவர்களுக்கு திறமையான மற்றும் சரியான நேரத்தில் உதவி வழங்கிய காரணத்தால் விசிட்ட சேவா பதக்கம் .
* கினே-எண்டோஸ்கோபி மற்றும் ஆன்காலஜி வசதிகளை வழங்குவதற்காக சேனா பதக்கம் மற்றும் இராணுவ மருத்துவமனைகளில் மலட்டுத்தன்மையுடைய மற்றும் குழந்தை இல்லாத தம்பதிகளுக்கு இன்ட்ரோ-கருத்தரித்தல் மற்றும் இனப்பெருக்க நுட்பங்களுக்கு உதவியது.

## மேலும் காண்க

* பத்மா பந்தோபாத்யா
* மாதுரி கனிட்கர்

## மேற்கோள்கள்

பகுப்பு:1946 பிறப்புகள்
பகுப்பு:வாழும் மக்கள்
தட்சிண மூகாம்பிகா கோயில், வடக்கு பராவூர்

கேரளாவின் எர்ணாகுளம் மாவட்டத்தில் வடக்கு பராவூர் நகரில் உள்ள சரசுவதிக்கு அர்ப்பணிக்கப்பட்ட புகழ்பெற்ற கோயில் தட்சிண மூகம்பிகா கோயில் ஆகும். இந்த கோவிலில் தலைமை தெய்வம் சரசுவதி மற்றும் துணை தெய்வங்கள் கணபதி, சுப்ரமணியர், மகாவிட்டுணு, யட்சி, அனுமன் மற்றும் வீரபத்ரன். யட்சி தெய்வத்திற்கு அர்ப்பணிக்கப்பட்ட ஒரு சன்னதி தென்மேற்கு மூலையில் உள்ளது. கோவிலில் கருவறை தாமரைக் குளத்தின் நடுவே உள்ளது.

புராணங்களின்படி, பராவூரைச் சேர்ந்த தம்புரன் (ஆட்சியாளர்) மூகாம்பிகா தேவியின் சிறந்த பக்தர். அவர் ஒவ்வொரு ஆண்டும் மங்களூர் அருகில் உள்ள கொல்லூர் கோயிலுக்கு சென்று தெய்வத்திற்கு மரியாதை செலுத்துவார். வயது முதிர்வின் காரணமாக அவரது உடல்நிலை மோசமடைந்தது. எனவே, அவரால் கொல்லூருக்கு நீண்ட பயணத்தை மேற்கொள்ள முடியவில்லை. கொல்லூர் மூகாம்பிகை அரசரின் கனவில் தோன்றி  அரண்மனைக்கு அருகில் தன்னுடைய சிலையை கட்டும்படி கட்டளையிட்டது. தம்புரன் தெய்வத்தின் அறிவுறுத்தலைப் பின்பற்றி, பராவூரில் இக்கோவிலைக் நிறுவினார்.

## பண்டிகைகள்

புகழ்பெற்ற நவராத்திரி திருவிழா இங்கு மிகுந்த உற்சாகத்துடன் கொண்டாடப்படுகிறது. இங்கு நடைபெறும் "நவராத்திரி இசை" விழாவைக் காண ஆயிரக்கணக்கான மக்கள் திரள்கின்றனர். துர்காட்டமியில், சரசுவதி தேவியின் உருவத்திற்கு முன்பாக புத்தகங்கள் வைக்கப்படுகிறது. மேலும் விசயதசமியன்று காலையில், ஏசுதிரினிருத்து அல்லது வித்யாரம்ப விழா அதிகாலை 4 மணி முதல் முற்பகல் 11 மணி வரை சிறப்பாக நடைபெறுகிறது. ஆயிரக்கணக்கான சிறு குழந்தைகள் அரிசியால் அவர்களின் நாக்குகள் அல்லது மணல் ஆகியவற்றில் தங்க மோதிரத்துடன் "அரிசிரீ" என்ற வார்த்தையை எழுதி தங்களுடைய கல்வியினைத் தொடங்குகிறார்கள்.

நவராத்திரி பண்டிகை தவிர, "பத்து நாள் ஆண்டு விழா" மகரம் மாதத்தில் (செனவரி - பிப்பிரவரி) கொண்டாடப்படுகிறது. இசை விழா மற்றும் வித்யராம்ப விழா ஆகியவை இந்தக் கோயிலின் முக்கிய அங்கங்கள் ஆகும்.

## மேற்கோள்கள்

பகுப்பு:கேரளத்திலுள்ள சரசுவதி கோயில்கள்